
PARLAMENTUL ROMÂNIEI

CAMERA DEPUTAŢILOR

Comisia pentru politică                economică, reformă şi privatizare

Bucureşti, 

Nr. XVIII/I/635/28.11.2001





R  A  P  O  R  T

asupra propunerii legislative privind  autorizarea şi funcţionarea societăţilor comerciale care au activităţi cu specific imobiliar
lege ordinară


In urma analizării propunerii legislative privind  autorizarea şi funcţionarea societăţilor comerciale care au activităţi cu specific imobiliar, trimisă cu adresa nr.76/23.04.2001, în şedinţa din 28 noiembrie 2001, Comisia pentru politică economică, reformă şi privatizare a hotărât că aceasta nu poate fi acceptată şi propune Plenului respingerea pentru următoarele motive:

- nu se realizează corelarea cu celelalte acte normative în vigoare privind activitatea notarilor publici şi a avocaţilor în domeniul imobiliar;

       - se manifestă o tendinţă puternică de centralizare şi birocratizare  a proceselor de funcţionare a societăţilor comerciale cu activitate de intermediere imobiliară;

- propunerile privind restricţiile de funcţionare a societăţilor comerciale în acest domeniu sunt de natură să denatureze bazele, exclusiv contractul, pe care se clădesc raporturile comerciale ale persoanelor juridice cu clienţii lor;

- domeniul vizat prin această iniţiativă legislativă a fost reglementat prin Ordonanţa Guvernului nr.3/2000 privind organizarea activităţii agenţilor imobiliari care este încă în vigoare, iar propunerea legislativă nu prevede abrogarea acesteia, astfel încât se crează un paralelism în reglementare, ceea ce contravine prevederilor constituţionale asupra sistematizării, unificării şi coordonării întregii legislaţii;

- reglementarea propusă excede sfera activităţii pe care o pot desfăşura astfel de societăţi, întrucât sunt prevăzute şi activităţi de asistenţă cu caracter juridic, care aparţin în principal notarului, sau după caz, avocatului şi nu au legătură cu caracterul comercial al societăţilor de intermediere imobiliară.

       PREŞEDINTE,

    Dan Radu RUŞANU





                  SECRETAR,




                              Iuliu VIDA










Consilier parlamentari:










        Doina Leonte

C ă t r e,





 BIROUL PERMANENT AL





 CAMEREI DEPUTAŢILOR



Vă înaintăm, alăturat, RAPORTUL asupra propunerii legislative privind  autorizarea şi funcţionarea societăţilor comerciale care au activităţi cu specific imobiliar,  trimis Comisiei, pentru examinare în fond,  cu adresa nr. 76/23.04.2001. 



La întocmirea Raportului, Comisia a avut în vedere avizul Consiliului Legislativ, precum şi avizele primite de la următoarele comisii:

- Comisia juridică, de disciplină şi imunităţi; 

- Comisia pentru buget, finanţe şi bănci.

 PREŞEDINTE,

                                                 Dan Radu RUŞANU 

